50. ΝΟΜΟΘΕΤ. ΔΙΑΤΑΓΜΑ υπ' αριθ. 270 της 22/27 Αυγ. 1969 (ΦΕΚ Α' 169) Περί παραδόσεως εις ελευθέραν χρήσιν αυτοκινήτων Ελλήνων εργαζομένων εν τη αλλοδαπή και απαλλαγής αυτών εκ των τελών κυκλοφορίας. «Άρθρο 1 1.Επιβατικά αυτοκίνητα που κομίζονται από Έλληνες μόνιμους κάτοικους Ελλάδας, οι οποίοι έχουν διαμονή και εργασία στο εξωτερικό τουλάχιστον έξι (6) μήνες, παραδίδονται σε ελεύθερη χρήση χωρίς Δελτίο Ελεύθερης Χρήσης (ΔΕΧ) για χρονικό διάστημα μέχρι τρείς (3) μήνες κατά ημερολογιακό έτος. Η προθεσμία αυτή μπορεί να παραταθεί από την αρμόδια Τελωνειακή Αρχή για 3 μήνες ακόμη με την προϋπόθεση έκδοσης του δελτίου (ΔΕΧ) που προβλέπεται από το άρθρο 10 του Ν.Δ. 2544/1953 (ΦΕΚ 227) και κατάθεσης αξιόχρεης προσωπικής εγγύησης για την εξασφάλιση των δασμών και λοιπών φόρων σε περίπτωση μη εμπρόθεσμης επανεξαγωγής του αυτοκινήτου. Τα αυτοκίνητα αυτά απαλλάσσονται από τέλη κυκλοφορίας. 2.Με τους ίδιους όρους και προϋποθέσεις παραδίδονται και τα επιβατικά αυτοκίνητα που κομίζονται από Έλληνες ναυτικούς, οι οποίοι εργάζονται σε πλοία που κάνουν ταξίδια εξωτερικού. 3.Απαγορεύεται κάθε μεταβίβαση, παραχώρηση νομής ή κατοχής για οποιαδήποτε αιτία, καθώς και τα προσύμφωνα και τα πληρεξούσια για μεταβίβαση, παραχώρηση νομής ή κατοχής για οποιαδήποτε αιτία των παραπάνω αυτοκινήτων κατά το χρονικό διάστημα που κυκλοφορούν στην Ελλάδα με το καθεστώς της ελεύθερης χρήσης. 4.Οι διατάξεις του άρθρου αυτού ισχύουν από 1.1.1983. Το άρθρ.1 αντικαταστάθηκε ως άνω από το άρθρ.14 Νόμ. 1382/2-4 Αυγ. 1983 (ΦΕΚ Α΄105), τόμ. 30 σελ. 226,539. Άρθρ.2.-Δια πάσαν παράβασιν του παρόντος, εφαρμόζονται αι διατάξεις του άρθρ. 22 και 23 του Ν.Δ. 2637/1953 «περί εισαγωγής και κυκλοφορίας οχημάτων δυνάμει πολυπτύχων ή τριπτύχων». Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 226,36(ε) Τεύχος -Σελ.  